HU Az Európai Unió Hivatalos Lapja C 74/11

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről a 94/22/EK európai parlamenti és tanácsi irányelv (1) szerint

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Ledeuix ”– iránti kérelemről)

(EGT vonatkozású szöveg)

(2007/C 74/08)

Az Exceed Energy France SAS társaság – székhelyének címe: 38, rue de Berri, F-75008 Paris – 2006. július 28-i kérelmében folyékony vagy gáznemű szénhidrogének kutatására feljogosító kizárólagos engedélyért – ún. „Permis de Ledeuix”-ért – folyamodott öt éves időtartamra, körülbelül 1 440 négyzetkilométernyi, Pyrénées Atlantiques és Landes megyében fekvő területre.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 3,80 gr Ny 48,20 gr É B 3,50 gr Ny 48,20 gr É C 3,50 gr Ny 48,194 gr É D 3,28 gr Ny 48,15 gr É E 3,28 gr Ny 48,06 gr É F 3,14 gr Ny 48,06 gr É G 3,14 gr Ny 48,00 gr É H 3,90 gr Ny 48,00 gr É I 3,90 gr Ny 48,90 gr É J 3,80 gr Ny 48,90 gr É

C–D csúcsok: a Lacq-ra vonatkozó engedély dél-nyugati határa

A kérelmek benyújtása

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre és a földfelszín alatti tárolásra vonatkozó engedélyekre szóló, 2006. június 2-i 2006-648 sz. módosított rendelet (Journal officiel de la République française [a Francia Köztársaság Hivatalos Közlönye], 2006. június 3.) 4., 5. és 6. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre és a földfelszín alatti tárolásra vonatkozó engedélyekre vonatkozó, 1995. április 19-i módosított 2006-648 sz. rendelet állapított meg.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti kérelemre és a versengő kérelmekre vonatkozó határozatok meghozatalának határideje legkésőbb 2008. szeptember 28.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1 sz. cikkét a bányászati munkákról, a földfelszín alatti tárolási munkákról és a bányák és a földfelszín alatti tárolás rendőrségéről szóló, 2006. június 2-i 2006-649 sz. rendeletet (Journal officiel de la République française [a Francia Köztársaság Hivatalos Közlönye], 2006. június 3.).

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a:

http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.